Ye una terminación que tamién existe en Occitania, como ye o caso de Samatán, cerca de Tolosa, y Gerhard Rohlfs lo interpreta como conseqüencia d'a romanización inicial d'os aquitans, mientres que a romanización d'os galos produciba toponimos remataus en -acum y dimpués -ac. Rohlfs opina tamién que en os sieglos II y III os toponimos en -acum s'estendilloron por Aquitania como producto d'a colonización galo-romana. Por o que fa a Gascunya, antigament poblada por os aquitans, acompanya quasi siempre a antroponimos romans fueras d'Anhan (Annios), Anchichan (Antesius), Salechan (Salessius), Samuran (Samburus) y Sarran (Sarra).